Hallvard

Hallvard og Halvard er mannsnavn avledet av norrøne hall, som betyr «stein, helle», eller «hallen, huset, heimen» lik gl.eng hall: «gods», – og varðr, som betyr «vokter». Hallvarðr var den norrøne formen av navnet. Halvor er en vanlig variant av navnet.

Varianten Halvar kan være både et mannsnavn og et svensk kvinnenavn, men er svært sjeldent som kvinnenavn.

Hallvard har norsk navnedag 15. mai. Variantene Halvard og Halvar har svensk navnedag 14. mai. Halvar har også finsk-svensk navnedag 6. juli.

Utbredelse
Hallvarðr er kjent brukt i to runeinskripsjoner fra vikingtiden, Kulisteinen i Norge i og en stein funnet i Ulvsta i Sverige. Dette er et relativt lite antall, så navnet var neppe blant de mest brukte på den tiden. Hallvard var et svært vanlig navn i Norge i middelalderen. Over 400 forskjellige personer med navnet er nevnt i Regesta Norvegica.Regesta Norvegica. Hallvard var også det 15. vanligste navnet rundt år 1500. Etter det har Halvor vært den dominerende formen.

Navnet er i dag mest utbredt i Norge. Varianten Halvard er i Norge omtrent like utbredt som den opprinnelige formen Hallvard.

|}

Kjente personer med navnet
Personene i listen er ordnet kronologisk etter fødselsår.
 Hallvard Vebjørnsson (Sankt Hallvard) (ca. 1020–1043), norsk helgen
 Hallvard Gråtopp (trolig død 1438), norsk «småkonge» og opprørsleder
 Hallvard Sandnes (1893–1968), norsk lærer, forfatter og målmann
 Hallvard Devold (1898–1957), norsk fangstmann, meteorolog og oppdagelsesreisende
 Hallvard Trætteberg (1898–1987), norsk «heraldiker»
 Halvard Hatlen (1899–1957), norsk bildekunstner
 Halvard Lange (1902–1970), norsk utenriksminister
 Hallvard Rieber-Mohn (1922–1982), norsk forfatter og geistlig
 Halvar Björk (1928–2000), svensk skuespiller
 Halvard Johnson (f. 1936), amerikansk dikter
 Hallvard Kvåle (1941–2006), norsk folkemusiker, plateprodusent og plateutgiver
 Hallvard Bakke (1943–), norsk tidligere politiker (Ap)
 Hallvard Lydvo (f. 1946), norsk skuespiller og regissør
 Halvar Hansen (f. 1947), norsk politiker og ordfører
 Hallvard T. Bjørgum (f. 1956), norsk folkemusiker og sølvsmed
 Hallvard Flatland (f. 1957), norsk TV-programleder
 Halvard Haugerud (f. 1957), norsk bildekunstner
 Hallvar Thoresen (f. 1957), norsk fotballspiller
 Hallvard Holmen (f. 1966), norsk skuespiller
 Halvard Hanevold (f. 1969), norsk skiskytter
 Halvard Vike, norsk sosialantropolog
 Hallvar Djupvik, norsk operatenor
 Hallvarður Ásgeirsson, islandsk artist og komponist
 Hallvard Lillehammer, filosof og forfatter
 Halvar Flake, tysk datasikkerhetsekspert

Referanser

 Eksterne lenker 


Kategori:Mannsnavn